nahid-hub/BLUGE-bengali-wikipedia-section-title-prediction huggingface dataset:
শরাইঘাট সেতুর রক্ষণাবেক্ষনের দ্বায়িত্ব উত্তর-পূর্ব সীমান্ত রেলওয়ের হাতে ন্যাস্ত করা হয়েছে। রেলওয়ে বিভাগ গুয়াহাটির আই,আই,টি প্রতিষ্ঠানের বিশেষজ্ঞ দলকে এই সেতুর পরীক্ষা-নীরক্ষা করার দ্বায়িত্ব দিয়েছিলেন। বিশেষজ্ঞদের মতে বর্তমান শরাইঘাট সেতু সঠিক অবস্থায় আছে। ইহার ১১টি নিরাপদ অবস্থায় আছে। বর্ধিত ট্রাফিকের প্রতি লখ্য রেখে ভারত সরকার এই সেতুর পাশে তিনটি লেনযুক্ত আরেকটি নতুন সেতু নির্মাণ করার প্রকল্প গ্রহণ করেছেন। নতুন সেতু নির্মাণ করার কার্য আরম্ভ হয়েছে।
সঠিক অনুচ্ছেদ শিরোনাম কোনটি?
titleA. শুভ উদ্ধোধন
titleB. নির্মাণ সামগ্রী ও ব্যয়ের পরিমান
titleC. বর্তমান শরাইঘাট সেতুর অবস্থা
titleD. অসমের উত্তর ও দক্ষীনপার সংযোগকারী সেতু
উত্তর: titleC
উমরের সরকার এককেন্দ্রীক ব্যবস্থায় পরিচালিত হয়। এতে খলিফা ছিলেন সর্বোচ্চ রাজনৈতিক কর্তৃপক্ষ। পুরো সাম্রাজ্যকে কয়েকটি প্রদেশে বিভক্ত করা হয়। পাশাপাশি আজারবাইজান ও আর্মেনিয়া এসব অঞ্চলের কিছু স্বায়ত্তশাসিত এলাকা খিলাফতের সার্বভৌমত্ব স্বীকার করে নেয়। প্রদেশগুলো প্রাদেশিক গভর্নর বা ওয়ালি কর্তৃক শাসিত হত। উমর ব্যক্তিগতভাবে ওয়ালিদের নিযুক্ত করতেন। প্রদেশগুলোকে বিভিন্ন জেলায় বিভক্ত করা হত। পুরো সাম্রাজ্যে প্রায় ১০০ এর মতো জেলা ছিল। প্রতিটি জেলা বা প্রধান শহর একজন অধস্তন গভর্নর বা আমিলের দায়িত্বে থাকত। আমিলরা সাধারণত উমর কর্তৃক নিয়োগপ্রাপ্ত হতেন তবে প্রাদেশিক গভর্নররাও তাদের নিয়োগ দিতে পারতেন। প্রাদেশিক স্তরে অন্যান্য অফিসাররা ছিলেন :


অধিকাংশ ক্ষেত্রে ওয়ালি প্রদেশের সেনাবাহিনীর প্রধান সেনাপতি হিসেবে কর্মরত থাকলেও কিছু প্রদেশে পৃথক সামরিক অফিসার থাকত।
প্রতিটি নিয়োগ লিখিত আকারে দেওয়া হত। নিয়োগের সময় গভর্নরদের জন্য নির্দেশনা প্রদান করা হত। দায়িত্বগ্রহণের পর গভর্নররা জনতাকে প্রধান মসজিদে জড়ো করে তাদের সামনে নির্দেশনা পড়ে শোনাতেন।

কর্মকর্তাদের প্রতি উমরের সাধারণ নির্দেশনা ছিল :

এছাড়াও আরো কিছু বিধিনিষেধ গভর্নর ও রাষ্ট্রীয় কর্মকর্তাদের উপর জারি করা হয়। প্রধান কর্মকর্তাদেরকে হজ্জের সময় মক্কায় আসতে হত এবং এসময় জনগণ তাদের বিরুদ্ধে যে কোনো অভিযোগ তুলতে পারত। দুর্নীতি রোধ করার জন্য উমর তার কর্মকর্তাদের উচ্চ বেতন দিতেন। নিজ অঞ্চলে সেনাবাহিনীর সর্বোচ্চ প্রধান থাকাবস্থায় গণিমতের সম্পদ ছাড়াও গভর্নররা বার্ষিক পাঁচ থেকে সাতহাজার দিরহাম করে পেতেন।

উমরের অধীনে সাম্রাজ্যকে নিম্নোক্ত প্রদেশে বিভক্ত করা হয় :


রাষ্ট্রীয় কর্মকর্তাদের বিরুদ্ধে অভিযোগ তদন্তের জন্য উমর সর্বপ্রথম বিশেষ বিভাগ গঠন করেন। এই বিভাগ প্রশাসনিক আদালত হিসেবে কাজ করত এবং এর আইনি কর্মকাণ্ড উমর ব্যক্তিগতভাবে তদারক করতেন।
এই বিভাগ মুহাম্মদ ইবনে মাসলামার দায়িত্বে দেওয়া হয়। গুরুত্বপূর্ণ অভিযোগগুলোর ক্ষেত্রে তিনি ঘটনাস্থল, অভিযোগ তদন্ত ও পদক্ষেপ নেওয়ার ক্ষেত্রে উমরের সহায়তা করতেন। কিছু ক্ষেত্রে অনুসদ্ধান কমিটির সাথে তদন্তের বিষয়ে আলোচনা করা হত। ক্ষেত্রবিশেষে অভিযুক্ত কর্মকর্তাকে মদিনায় তলব করে আদালতের সম্মুখীন করা হত। উমর তার গোয়েন্দা বিভাগের সহায়তায় কর্মকর্তাদের জবাবদিহির আওতায় আনেন।

কিছু ক্ষেত্রে উমর পথপ্রদর্শকের ভূমিকা পালন করেছেন :


সঠিক অনুচ্ছেদ শিরোনাম কোনটি?
titleA. ইসলামের প্রতি সহিংসতা
titleB. রাজনৈতিক ও বেসামরিক প্রশাসন
titleC. মুহাম্মদ (সা) এর বিদায়
titleD. পরিবার
উত্তর: titleB
ফেব্রুয়ারি ২০০৭ সালে একন্ "কনভিক্ট ক্লদিং" নামে তাঁর পোশাক ব্যবসার সুত্রপাত করেন। পোশাকগুলির মধ্যে ছিল ডেনিম জিন্স, হুডিজ, টি-শার্ট ও টুপির মত সব শহুরে স্ট্রিটওয়ের। "আলিয়াউনে" হল ব্লেজার,ডেনিম জিন্স ও অনান্য জিনিস সহ পুরুষ ও মহিলাদের জন্য আপস্কেল ভার্সন বা হাই-এন্ড লাইন। এমটিভির ডিরেক্ট এফেক্টে কনভিক্ট ক্লদিং-এর প্রমোশনের সময় একনের সঙ্গে উপস্থিত থাকেন টিমোথি হজ।


সঠিক অনুচ্ছেদ শিরোনাম কোনটি?
titleA. আমেরিকান সঙ্গীত পুরস্কার
titleB. ২০০৮-বর্তমান: "ফ্রিডম"
titleC. পুরস্কার এবং মনোনয়ন
titleD. ফ্যাশন
উত্তর: titleD
ভাগবতধর্ম, আদি রামধর্ম ও কৃষ্ণধর্মের মিলন ঘটেছে ঐতিহাসিক বিষ্ণুধর্মে। ঐতিহাসিক বিষ্ণুধর্ম আবার ঐতিহাসিক বৈদিকধর্মের একটি অঙ্গ। বিষ্ণু পূজার প্রাধান্য অন্যান্য ধর্মীয় ঐতিহ্যগুলি থেকে পৃথক করেছিল ঐতিহাসিক বিষ্ণুধর্মকে। বিষ্ণুধর্মের আকারেই ভারতে সর্বপ্রথম বৈষ্ণব ধর্মমতের চর্চা শুরু হয়। এককথায় বিষ্ণুধর্ম ছিল ভারতের প্রথম দেশজ সম্প্রদায়গত ধর্মমত। এই ধর্মমতে বিষ্ণুকে সকল অবতারের উৎসস্বরূপ বলে স্বীকার করে নেওয়া হলেও, বিষ্ণু নামটি কেবলমাত্র সর্বোচ্চ দেবতা অনেকগুলি নামের মধ্যে অন্যতম বলে পরিগণিত হয়। তার অন্যান্য নামগুলি হল নারায়ণ, বাসুদেব ও কৃষ্ণ। প্রত্যেকটি নামের সঙ্গে স্বকীয় দিব্য বৈশিষ্ট্য ও শ্রেষ্ঠত্ব আরোপিত হয়; যেগুলিকে বৈষ্ণব ধর্মের সংশ্লিষ্ট উপসম্প্রদায়সমূহ পরস্পরের থেকে সম্পূর্ণ পৃথক মনে করে। উদাহরণস্বরূপ, কৃষ্ণধর্ম বৈষ্ণবধর্মেরই একটি শাখা। গৌড়ীয় বৈষ্ণব, নিম্বার্ক ও বল্লভাচার্য সম্প্রদায় কৃষ্ণকে সর্বোচ্চ ঈশ্বর বা স্বয়ং ভগবান মনে করে। কিন্তু বিষ্ণু মতের অনুগামীরা তা স্বীকার করেন না।

সঠিক অনুচ্ছেদ শিরোনাম কোনটি?
titleA. প্রধান ঐতিহাসিক শাখাসমূহ
titleB. শাস্ত্রানুসরণ
titleC. তিলক
titleD. পৌরাণিক মহাকাব্য
উত্তর: titleA
ইবন সাদ বলেন, রাসূল যখন খাইবার প্রান্তে তখন তিনি রাসুল নিকট গিয়ে হয়ে ইসলাম গ্রহণ করেন । তারপর মদীনায় বসতি স্থাপন করেন।

ইবন আব আদ-দুনিয়া ‘হাওয়াতিফুল জিন’ গ্রন্থে বর্ণনা করেন, তিনি একটি কাফিলার সাথে মক্কায় যাচ্ছেন। একটি নির্জন ভীতিজনক উপত্যকায় রাত হলে তারা ভীত-সন্ত্রস্ত হয়ে পড়ে। হাজ্জাজ রাত জেগে তার কাফেলা পাহারা দিচ্ছিলেন ।তিনি গভীর রাতে এই অদৃশ্য হতে সুরা আর রাহমান এর ৩৩ নং আয়াতটি শুনতে পান । এবং এই ঘটনায় প্রভাবিত হয়ে পরবর্তীতে মদিনা অথবা খায়বার প্রান্তে উপস্থিত হয়ে রাসুল এর নিকট ইসলাম গ্রহণ করেন ।

"ওহে জিন ও মানবজাতি! আকাশ মন্ডলী ও পৃথিবীর সীমা তোমরা যদি অতিক্রম করতে পার, অতিক্রম কর! কিন্তু তোমরা তা পারবে না শক্তি ছাড়া"। (সূরা আর রাহমান-৩৩)।

সঠিক অনুচ্ছেদ শিরোনাম কোনটি?
titleA. ইসলাম গ্রহন
titleB. যুদ্ধে অংশগ্রহন
titleC. মৃত্যু
titleD. নাম ও বংশ পরিচয়
উত্তর: titleA
অধ্যাপক হুসসাম তার কর্মজীবনের এক বৃহৎ অংশ কাটিয়েছেন সেন্টারভাইলস্থ ভার্জিনিয়াতে, গবেষণা কর্মের মাধ্যমে। সেখানে তিনি বাংলাদেশ ও পূর্ব ভারতীয় ভূখণ্ডের ভূগর্ভস্থ পানিতে থাকে আর্সেনিক ও এর প্রতিকার নিয়ে গবেষণা করেন। হুসসাম আর্সেনিক নিয়ে তার গবেষণা কর্ম শুরু করেন ১৯৯৩ সাল থেকে। নব্বই দশকের মাঝামাঝিতে তিনি পানিতে থাকা আর্সেনিকের মাত্রা প্রায় নির্ভুল ভাবে নির্ণয় করাতে সক্ষম যন্ত্র আবিষ্কার করেন। চূড়ান্ত সাফল্য এলো একটি সরল ও সহজ রক্ষণাবেক্ষণ সুবিধা সম্পন্ন পানি বিশুদ্ধকরণ যন্ত্র বা ছাঁকনির মাধ্যমে। এই পানি বিশুদ্ধকরণ যন্ত্রটি মূলত একটি ফিল্টার বা ছাঁকনি বিশেষ যা পানিতে থাকা আর্সেনিক ও আরও কিছু ক্ষতিকর খনিজ পদার্থকে পরিস্রাবণ করার মাধ্যমে পানিকে পানযোগ্য করে তোলে। এই বিশুদ্ধকরণ যন্ত্রে বালি, কাঠ কয়লা, ক্ষুদ্র ইটের খোয়া ও কাস্ট আয়রন (ঢালাই লোহা) ব্যবহার করা হয়। ফিল্টার বা ছাঁকনিটি আর্সেনিক দোষিত পানির প্রায় সমস্ত আর্সেনিক অবমুক্ত করার ক্ষমতা রাখে। 
সঠিক অনুচ্ছেদ শিরোনাম কোনটি?
titleA. শৈশব
titleB. প্রকাশনা ও উপস্থাপনা
titleC. কর্মজীবন
titleD. শিক্ষাজীবন
উত্তর: titleC
২০১৩ সালে নারী ভোটাধিকার আদায়ে অবদান রাখা এমিলি ডেভিসনের শততম মৃত্যুবার্ষিকীতে এমিলি থর্নবেরি তার স্মৃতি রক্ষার্থে ব্রিটিশ সংসদে তার এক মূর্তি তৈরির আর্জি জানান। তিনি প্রায় ৮০০ জন নিয়ে একটি উন্মুক্ত জনসভা করেন। তারা বিষয়টির পক্ষে মত প্রকাশ করে এবং তারা ব্রিটিশ সংসদে খুব কম নারী রাজনীতিবিদ ও কর্মীর কম মূর্তি থাকার বিষয়টি তুলে ধরে।

সঠিক অনুচ্ছেদ শিরোনাম কোনটি?
titleA. প্রারম্ভিক সংসদীয় জীবন
titleB. সাধ্যের মধ্যে বাড়ি
titleC. জেরেমি করবিনের নেতৃত্বে বিরোধী দলে (২০১৫–বর্তমান)
titleD. এমিলি ডেভিসনের মূর্তি
উত্তর: titleD
ইসমাইল পাশা ব্যাপক আকারে অভ্যন্তরীণ সংস্কার শুরু করেন। তিনি শুল্ক ব্যবস্থা, ডাকঘর সংস্কার করেন, বাণিজ্যিক অগ্রগতি বেগবান করেন। দেশে চিনি শিল্প গড়ে তোলা হয়। এসময় প্রাসাদ, বিলাসবহুল বিনোদন ব্যবস্থা, অপেরা ও থিয়েটার গড়ে উঠে। তিনি কায়রোর আকার অনেক বৃদ্ধি করেন। প্যারিসের মডেলে শহরের পশ্চিম প্রান্তে একটি নতুন মহল্লা গড়ে তোলা হয়। আলেক্সান্দ্রিয়ারও উন্নতি হয়। তিনি মিশরে ব্যাপক আকারে রেলপথ নির্মাণ প্রকল্প চালু করেন।

১৮৬৬ সালের নভেম্বরে তিনি একটি প্রতিনিধি পরিষদ গঠন করেন যা তার অন্যতম উল্লেখযোগ্য অর্জন হিসেবে ধরা হয়। এই পরিষদ শুধুমাত্র উপদেষ্টার ভূমিকা পালন করবে ধরে নেয়া হলেও সদস্যরা সরকারি কাজের উপর গুরুত্বপূর্ণ প্রভাব ফেলেছিলেন। পরিষদে গ্রাম প্রধানদের উপস্থিতি উল্লেখযোগ্য ছিল।

ইসমাইল দাস প্রথা হ্রাসের প্রচেষ্টা করেছিলেন। তিনি আফ্রিকায় মিশরের শাসন বর্ধিত করেছেন। ১৮৭৪ সালে তিনি দারফুরকে নিজ শাসনের আওতাভুক্ত করেন। তবে ইথিওপিয়ার সম্রাট চতুর্থ ইয়োহান্নেস কর্তৃক কয়েকবার পরাজিত হওয়ার ফলে ইথিওপিয়ায় শাসন বিস্তৃত করা সম্ভব হয়নি, প্রথমে ১৮৭৫ সালের ১৬ নভেম্বর গুনদাত এবং পরের বছর মার্চে গুরার যুদ্ধে তিনি পরাজিত হয়েছিলেন।

সঠিক অনুচ্ছেদ শিরোনাম কোনটি?
titleA. যৌবন ও শিক্ষাজীবন
titleB. উরাবি বিদ্রোহ ও নির্বাসন
titleC. সংস্কার
titleD. ঋণ
উত্তর: titleC
গজল গানের বাণীতে সুর-মিশ্রণে যেসব বক্তব্য ধরা পড়ে তা অনেকটা এরূপ :
এগুলো হল পার্থিব প্রেমের উপকরণ। অপরদিকে ভগবৎ প্রেমের প্রকাশও রয়েছে গানের বাণীতে। ঈশ্বরের কাছে মান-অভিমান, ঈর্ষা-ঈপ্সা, প্রাপ্তি-অপ্রাপ্তি ও উদ্বেল-উচাটন মূর্ত হয়ে ওঠে গানে।

গজল গানের প্রকৃতি কোমল, ভাবপ্রবণ ও সংবেদনশীল বলে তার পরিধির ক্ষেত্র কিছুটা সীমিত। এ ক্ষেত্রে তিনটি পর্যায় দেখা যায়। যেমন: কাব্যের ক্ষেত্রে, রাগের ক্ষেত্রে এবং তালের ক্ষেত্রে।

সঠিক অনুচ্ছেদ শিরোনাম কোনটি?
titleA. গঠন
titleB. বিভাগ
titleC. বাণী
titleD. শের
উত্তর: titleC
মাগুরা- শহরের নতুন বাজার বাস স্ট্যান্ড থেকে বাস অথবা অটো রিক্সায় কামারবাড়ি স্টান্ডে নামতে হবে। আঠারখাদা ইউনিয়ন মাগুরা শহর থেকে ১০ কিলোমিটার দূরে কামারবাড়ি বাজার নামক স্থানে ইউনিয়ন কমপ্লেক্স ভবন টি অবস্থিত। মাগুরা জেলা শহর থেকে আঠারখাদা যাতায়াতের মাধ্যম রয়েছে বাস, অটো রিক্সা, সিএসজি, মটর চালিত ভ্যান ইত্যাদি।


সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. যোগাযোগ
titleC. শিক্ষা
titleD. অবস্থান ও আয়তন
উত্তর: titleB
শত শত বছর ধরে ব্রহ্মপুত্র নদের ভাঙন ও পলি জমে কাজিরাঙ্গা জাতীয় উদ্যানের ভূমিরূপ সৃষ্টি হয়েছে। বর্ষাকালে বন্যার সময় ভাঙন ও পলি জমার পরিমাণ বৃদ্ধি পায়। ৭২৪ কিলোমিটার দীর্ঘ ব্রহ্মপুত্র নদ প্রবাহিত হওয়ার সময় তার দু'পাশের পাহাড়ি এলাকার অসংখ্য অসংখ্য জলপ্রবাহের সাথে মিলিত হয়। এসব জলপ্রবাহ যে মাটি বয়ে নিয়ে আসে, তা ব্রহ্মপুত্র বয়ে নিয়ে চলে এবং ভাটির দিকে আসাম ও বাংলাদেশের সমতল এলাকায় এসে জমা হয়। বন্যার সময়ে সৃষ্ট অতিরিক্ত পানি বহনের জন্য ব্রহ্মপুত্রের যে শাখাগুলোর সৃষ্টি হয়, সেগুলো বন্যার পরে স্তিমিত হয়ে অসংখ্য ছোট-বড় বাঁওড় ও বিলের সৃষ্টি করে।

সঠিক অনুচ্ছেদ শিরোনাম কোনটি?
titleA. ভূমিরূপ
titleB. মানব বসতি
titleC. ভূপ্রকৃতি
titleD. বনভূমি
উত্তর: titleA
১৮৭০-এর দশকে অগ্নিপুরাণের প্রথম মুদ্রিত সংস্করণটি সম্পাদনা করেছিলেন রাজেন্দ্রলাল মিত্র (কলকাতা: এশিয়াটিক সোসাইটি অফ বেঙ্গল, ১৮৭০-১৮৭৯, ৩ খণ্ডে; বিবলিওথিকা ইন্ডিকা, ৬৫, ১-৩)। সমগ্র বইটিতে দশ লক্ষের কিছু কম গ্রাফিম ব্যবহৃত হয়েছিল।

১৯০৩-০৪ সালে অগ্নিপুরাণের মন্মথনাথ দত্ত কর্তৃক একটি অনুবাদ দুই খণ্ডে প্রকাশিত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. বিষয়বস্তু
titleC. গঠনশৈলী
titleD. সংস্করণ ও অনুবাদ
উত্তর: titleD
প্রধান গ্রহগুলোর মধ্যে বুধের কক্ষপথ সবচেয়ে উৎকেন্দ্রিক। সূর্য থেকে এর দূরত্ব ৪৬,০০০,০০০ থেকে ৭০,০০০,০০০ কিলোমিটারের মধ্যে থাকে। নিজের কক্ষপথে চারদিকে একবার ঘুরে আসতে এর সময় লাগে ৮৮ দিন।
বামে উল্লেখিত চিত্রটিতে বুধের কক্ষপথের উপর উৎকেন্দ্রিকতার প্রভাব দেখানো হয়েছে। এতে বুধের কক্ষপথ একটি বৃত্তাকার কক্ষপথের উপরে স্থাপন করা হয়েছে যার অর্ধ-মুখ্য অক্ষ বুধের সমান। দেখা যাচ্ছে প্রতি পাঁচ দিন অন্তর বুধ গ্রহ বিস্তর দূরত্ব অতিক্রম করে। এ থেকে বোঝা যায় গ্রহটি যখন অনুসূরের নিকটবর্তী হয় তখন এর বেগ সবচেয়ে বেশি থাকে।গোলকের আকৃতি সূর্য থেকে এর দূরত্বের ব্যাস্তানুপাতিক। সূর্য থেকে এর দূরত্বের তারতম্যের কারণ হিসেবে এটিকে উল্লেখ করা যায়। সূর্য থেকে দূরত্বের এই তারতম্যের সাথে গ্রহটির নিজ অক্ষের চারদিকে ঘূর্ণনের ফলে সৃষ্ট স্পিন-কক্ষপথ রেজোন্যান্স একত্রিত হয়ে এর কক্ষপথে তাপমাত্রার ব্যাপক পরিবর্তন ঘটিয়ে থাকে।

বুধের কক্ষপথ পৃথিবীর সমতলের (ভূ-কক্ষ) সাথে ৭° কোণে আনত। বামের চিত্রে এটি দেখানো হয়েছে। পৃথিবী ও সূর্যের মাঝখানে অবস্থানকালীন সময়ে সূর্যের সম্মুখ বরাবর বুধ গ্রহের অতিক্রম কেবল তখনই ঘটতে পারে, যখন গ্রহটি ভূ-কক্ষের সমতলেকে অতিক্রম করে। গড়ে প্রতি ৭ বছরে এ ধরনের ঘটনা ঘটে থাকে। বুধের এক্সিয়াল টিল্ট মাত্র ০.০১°, যা বৃহস্পতির চেয়ে ৩০০ গুণ কম। ৩.১ ডিগ্রীতে অবস্থিত সকল গ্রহের মধ্যে বুধের এক্সিয়াল টিল্টের মান দ্বিতীয় সর্বনিম্ন। এর দ্বারা বোঝা যায়, বুধের বিষুব রেখার সন্নিকটে দণ্ডায়মান একজন পর্যবেক্ষক ভর দুপুড় বেলায় সূর্যকে জেনিথের এক ডিগ্রীর ১০০ ভাগের এক ভাগ দক্ষিণ বা উত্তরেও দেখতে পাবে না। একইভাবে মেরু অঞ্চলে সূর্য দিগন্তের ০.০১° উপরে কখনও উদিত হয় না। বুধের কিছু নির্দিষ্ট বিন্দুতে, পর্যবেক্ষক দেখতে সমর্থ হবেন যে, সূর্য তার সম্পূর্ণ গতিপথের অর্ধেক পর্যন্ত এসে আবার উল্টো দিকে চলতে শুরু করেছে এবং এক পর্যায়ে পরবর্তী উদয়ের পূর্বেই অস্ত গিয়েছে। এই ঘটনাটি বুধ গ্রহের একই দিনে ঘটে। এটি ঘটার নির্দিষ্ট কারণ রয়েছে। অনুসূরের ঠিক চার দিন পূর্বে বুধ গ্রহের কৌণিক বেগ ঘূর্ণন বেগের ঠিক সমান হয়। এর ফলে সূর্যের আর কোন আপাত গতি থাকে না। অনুসূরের পর বুধের কৌণিক বেগ ঘূর্ণন বেগের চেয়ে বাড়তে থাকে। এতে মনে হয় সূর্য স্বাভাবিক গতির উল্টো দিকে চলছে। অনুসূরের চার দিন পর এই বিন্দুগুলোতে সূর্যের গতি আবার আগের মত হয়ে যায়।

সৌর জগতের বয়স যতদিন হয়েছে ততদিনে বুধ গ্রহের উৎকেন্দ্রিকতা ০ থেকে ০.৪৭ পর্যন্ত পরিবর্তীত হয়েছে। বুধের কক্ষপথের সিমুলেশনের মাধ্যমে এটি জানা গেছে। এই বিষয়টি দ্বারাই বুধের স্পিন-কক্ষপথ রেজোন্যান্সের মান ৩.২ হওয়ার ব্যাখ্যা দেওয়া হয়। কারণ এ ধরনের পরিস্থিতি উচ্চ উৎকেন্দ্রিকতা বিশিষ্ট পর্যায়ে উত্থিত হওয়ার কথা।
সঠিক অনুচ্ছেদ শিরোনাম কোনটি?
titleA. পর্যবেক্ষণ
titleB. কক্ষপথ ও ঘূর্ণন
titleC. অনুসূরের অগ্রগমন
titleD. মেসেঞ্জার
উত্তর: titleB
রুপপুর ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার 
এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে।
হিন্দুরা সকল পূজা করে থাকে। তাছাড়া এই এলাকাতে দুর্গা পূজা বেশ যাক-জোমকভাবে পালন করা হয়ে থাকে।

সঠিক অনুচ্ছেদ শিরোনাম কোনটি?
titleA. দর্শনীয় স্থান
titleB. অবস্থান
titleC. ধর্ম ও ধর্মীয় উৎসব
titleD. যোগাযোগ ব্যবস্থা
উত্তর: titleC
'হাদীস' (اﻠﺤﺪﻴث) আরবি শব্দ। এর আভিধানিক অর্থ হচ্ছে- কথা, বাণী, কথা-বার্তা, আলোচনা, কথিকা, সংবাদ, খবর, কাহিনী ইত্যাদি। ইসলামী পরিভাষায় মুহাম্মদের কথা, কাজ, অনুমোদন এবং তার দৈহিক ও চারিত্রিক যাবতীয় বৈশিষ্ট্যকে হাদীস বলে। মুহাম্মদের জীবদ্দশায় তার সাহাবীরা তার হাদীসসমূহ মুখস্থ করে সংরক্ষণ করতেন। প্রথমদিকে হাদীস লেখার অনুমতি ছিলো না। তখনকার অনুন্নত মুদ্রণব্যবস্থার কারণে কেউ লিখিত হাদিসকে ভুলক্রমে কুরআনের আয়াত মনে করতে পারে এই আশংকা ছিল। পরবর্তীতে ইসলামের নবী তার কোনো কোনো সাহাবী বা সহচরকে হাদীস লেখার অনুমতি প্রদান করেন। তার মৃত্যুর পর তার সাহাবীরা নিয়মিত তার হাদিসগুলো চর্চা করতেন ও তাদের ছাত্রদের কাছে বর্ণনা করতেন। সাহাবীদের ছাত্র তথা তাবেঈরা ওমর ইবন আব্দুল আযীযের আমলে রাষ্ট্রীয় পৃষ্ঠপোষকতায় হাদীস লিখিত আকারে সংরক্ষণ করেন।

মুহাম্মদের কথা-কাজসমূহের বিবরণ এভাবে লোকপরম্পরায় সংগ্রহ ও সংকলন করে সংরক্ষণ করা হলে তার বক্তব্যসমূহ পরবর্তী প্রজন্মের কাছে উন্মুক্ত হয়। মুসলিম পণ্ডিতদের সংকলিত সেসব হাদিস-সংকলন গ্রন্থগুলোর মধ্যে ছয়টি গ্রন্থ প্রসিদ্ধ হয়েছে। এগুলোকে 'ছয়টি হাদিস গ্রন্থ' (কুতুবুস সিত্তাহ) আখ্যা দেয়া হয়। হাদিসের বিশুদ্ধতা যাচাইয়ের বিভিন্ন মাপকাঠি রয়েছে। সবচেয়ে গুরুত্বপূর্ণ হলো হাদীসের "সনদ" বা হাদিসের বর্ণনাকারীদের নির্ভরযোগ্য যাচাই।

সঠিক অনুচ্ছেদ শিরোনাম কোনটি?
titleA. আল্লাহ্
titleB. অর্থ
titleC. হাদিস
titleD. ইসলামিক উৎসবসমূহ
উত্তর: titleC
শিরিন হান্টার ১৯৭০ এর দশকে মার্ক্সবাদী তত্ত্বের আলোয় ইসলামকে তুলে ধরবার জন্য মাহমুদ তেলেঘানিকে কৃতিত্ব দান করেন, যিনি মুজাহিদিন-ই-খালক নামের একটি "ইসলামো-বামপন্থী" দলের অনুপ্রেরণায় এই কাজটি করেছিলেন। হান্টারের মতে, সেই সময়ে মুসলিম বিশ্বে ইসলামো-বামপন্থীবাদের উদ্দেশ্যগুলোর মধ্যে একটি ছিল বামপন্থার কিছু উপাদানকে নিজেদের মধ্যে নিয়ে এসে বামপন্থার বিরুদ্ধেই যুদ্ধ করা, এবং এর মাধ্যমে শিয়াদের মত অর্থনৈতিকভাবে নিগৃহীত দলগুলোকে ইসলামী রাজনীতিতে আসতে আকৃষ্ট করা। এর ফলে বামপন্থায় "ইসলামী মৌলবাদ প্রবেশ করে" এবং "নতুন এক রাজনৈতিক ধারার জন্ম হয় যাকে বামপন্থী ইসলাম হিসেবে বর্ণনা করা যায়"। হান্টার বর্ণনা করেন, "ইসলামো-বামপন্থী বুদ্ধিজীবীগণ (মুহাহিদিন-ই-খালক) এবং ইসলামো-লিবারাল বুদ্ধিজীবীগণ (ন্যাশনাল ফ্রন্ট এর ইসলামী শাখা এবং পরবর্তীতে স্বাধীনতা আন্দোলন) পাহলাভি বিরোধী কার্যক্রম পরিচালনা করে" যার মধ্যে গেরিলা যুদ্ধও ছিল। পরবর্তিতে ইরানী বিপ্লবে অংশগ্রহণকারী বিভিন্ন ইসলামী দলের মধ্যে সংঘাতের সৃষ্টি হয়, এবং মোরতেজা মোতাহিরি নামে খামেনেই এর একজন সামাজিক প্রগতিশীল মিত্র আলী শারিয়াতির ইসলামো-বামপন্থী অনুসারীদের দ্বারা গুপ্তহত্যার শিকার হন। অলিভার রয় এর মতে ইরানে ১৯৭০ এর দশকে কোন উদারপন্থী গণতান্ত্রিক মতাদর্শের বদলে তিন ধরনের প্রধান ইরানীয় রাজনৈতিক দল সক্রিয় ছিল - বামপন্থী, ইসলামবাদী এবং ইসলামো-বামপন্থী।

সঠিক অনুচ্ছেদ শিরোনাম কোনটি?
titleA. শব্দটির ইতিহাস
titleB. কথাসাহিত্যে ব্যবহার
titleC. সংজ্ঞা
titleD. ইরানে "ইসলামো-বামপন্থীবাদ"
উত্তর: titleD
বরেন্দ্রের নিয়ন্ত্রণ হস্তগত করার পর রামপাল পাল সাম্রাজ্যকে পুনরুদ্ধার করার চেষ্টা করেন। তবে তেমন সাফল্য অর্জন করতে সক্ষম হন না। তিনি নতুন রাজধানী রামাবতী থেকে রাজ্যশাসন করতেন। রামাবতীই পাল সাম্রাজ্যের পতন পর্যন্ত সাম্রাজ্যের রাজধানী ছিল। তিনি করভার হ্রাস করেছিলেন, কৃষিকার্যে উৎসাহ দান করতেন এবং একাধিক জনসেবামূলক প্রতিষ্ঠান স্থাপন করেন। তিনি কামরূপ ও রাঢ় অঞ্চলে নিজের আধিপত্য বিস্তার করেন এবং পূর্ব বাংলার বর্মণ রাজাকে তার আধিপত্য স্বীকার করতে বাধ্য করেন। অধুনা ওড়িশা ভূখণ্ডের নিয়ন্ত্রণ অর্জনের জন্য তিনি তিনি গঙ্গ রাজার সঙ্গে যুদ্ধ করেন। রামপালের মৃত্যুর পূর্বে গঙ্গরা উক্ত অঞ্চল অধিকার করতে সমর্থ হয়নি। পাল ও চোল সাম্রাজ্যের সাধারণ শত্রু গণ ও চালুক্যদের বিরুদ্ধে সমর্থন জোগাড় করার জন্য রামপাল চোল রাজা কুলোত্তুঙ্গর সঙ্গে বন্ধুত্বপূর্ণ সম্পর্ক বজায় রাখতেন। তিনি সেনদের উপর নজর রেখেছিলেন। কিন্তু কর্ণাটকের নান্যুদেব নামক গোষ্ঠীপতির কাছে মিথিলা হারান। গহদবল শাসক গোবিন্দচন্দ্রের সঙ্গে বৈবাহিক সম্পর্ক স্থাপন করে তিনি পাল সাম্রাজ্যকে উক্ত শাসকের আগ্রাসী সমরনীতির হাত থেকে রক্ষা করেন।

সঠিক অনুচ্ছেদ শিরোনাম কোনটি?
titleA. উৎস
titleB. সাহিত্য
titleC. রামপাল কর্তৃক রাজ্য পুনরুদ্ধার
titleD. পতনের দ্বিতীয় পর্যায়
উত্তর: titleC
"অগোপনীয়" আসলে শ্রেণীকরণের কোন স্তর নয়। এটা আসলে যে সকল সরকারী নথিপত্রাদি গোপনীয়তার কোন নির্দিষ্ট স্তরে পড়ে না বা যেগুলোকে ইতিমধ্যে প্রকাশ করা হয়েছে সেই সব তথ্য উপাত্ত কে বুঝায়। যেহেতু এই সব তথ্য প্রকাশিত হলে তেমন কোন বিরূপ প্রভাব তৈরী হয়না সেহেতু একে সুরক্ষার জন্য কোন বিশেষ ব্যবস্থার প্রয়োজন হয় না (যেমন সংশ্লিষ্ট কর্মীদের যাচাই করা)।

এই শ্রেণীতে বিভিন্ন ছদ্ম নামে অনেক ধাপ বিদ্যমান।

সঠিক অনুচ্ছেদ শিরোনাম কোনটি?
titleA. ফ্রান্স
titleB. গোপনীয়তার কর্পোরেট শ্রেণিবদ্ধকরণ
titleC. Unclassified বা অগোপনীয়
titleD. ব্রাজিল
উত্তর: titleC
ধর্মঠাকুরের উৎসবকে বলা হয় "ধর্মের গাজন"। ধর্মের গাজন ও শিবের গাজন সমরূপ। তবে ধর্মের গাজনে ঘোড়ার ব্যবহার আবশ্যক, যা শিবের গাজনে নেই। গাজনের সন্ন্যাসীদের "ভক্ত" বা "ভক্তিয়া" বলা হয়। তারা এমন কতকগুলি অনুষ্ঠান পালন করে থাকেন, যা অন্ত্যেষ্টী সৎকার প্রথার অনুরূপ। মনে করা হয়, গাজন ধর্মঠাকুর ও দেবী মুক্তির বিবাহ উৎসব। কিন্তু এই ধারণায় কিছু অস্পষ্টতা রয়েছে। মাথার খুলি নিয়ে নাচ গাজনের একটি অঙ্গ, যাকে অনার্য সংস্কৃতি থেকে উৎসারিত মনে করা হয়।

সঠিক অনুচ্ছেদ শিরোনাম কোনটি?
titleA. আরও দেখুন
titleB. উৎস
titleC. গাজন
titleD. বাহন
উত্তর: titleC
কাজঃ মন্ত্রটির সাহায্যে কোন বস্তুর বিস্ফোরণ ঘটানো যায়।

বর্ণিত হওয়ার সময়ঃ একমাত্র হ্যারি পটার অ্যান্ড দ্য ডেথলি হ্যালোস এ কনফ্রিংগোর ব্যবহার দেখা যায়। হ্যারি উড়ন্ত মোটরবাইকের সাইডকারকে ধ্বংস করার জন্য এটা ব্যবহার করে। পরবর্তীতে হারমায়োনি নাগিনীকে আক্রমণ করার জন্য এটি ব্যবহার করে এবং ফলশ্রুতিতে বাথিল্ডা বেগশটের বাসা থেকে পালাতে পারে।

মন্ত্রের নামকরণঃ ল্যাটিন ভাষায় কনফ্রিংগো অর্থ "টুকরো টুকরো করে ভাংগা"।

সঠিক অনুচ্ছেদ শিরোনাম কোনটি?
titleA. কনফ্রিংগো
titleB. এক্সপেলিয়ার্মাস
titleC. কালার-চেঞ্জ চার্ম (রং পরিবর্তক মন্ত্র)
titleD. ক্রুসিও (ক্রুসিয়াটাস কার্স)
উত্তর: titleA
২০০৬ সালের বিধানসভা নির্বাচনে ১১২ নং বেহালা পূর্ব বিধানসভা কেন্দ্র থেকে সিপিআই(এম)-এর কুমকুম চক্রবর্তী তার নিকটতম প্রতিদ্বন্দ্বী তৃণমূল কংগ্রেসের শোভন চট্টোপাধ্যায়কে পরাজিত করে জয়লাভ করেছিলেন। ২০০১ সালে তৃণমূল কংগ্রেসের পরশ দত্ত সিপিআই(এম)-এর কুমকুম চক্রবর্তীকে পরাজিত করেছিলেন। সিপিআই(এম)-এর কুমকুম চক্রবর্তী ১৯৯৬ সালে কংগ্রেসের সোনালি গুহকে এবং ১৯৯১ সালে কংগ্রেসের শৈলেন দাশগুপ্তকে পরাজিত করেছিলেন। সিপিআই(এম)-এর নিরঞ্জন মুখোপাধ্যায় ১৯৮৭ সালে কংগ্রেসের দেবাশিষ ভট্টাচার্যকে, ১৯৮২ সালে কংগ্রেসের বলরাম গোস্বামীকে, এবং ১৯৭৭ সালে কংগ্রেসের ইন্দ্রজিত মজুমদারকে পরাজিত করেন।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. এলাকা
titleC. ১৯৭৭-২০০৬
titleD. ১৯৯৫-১৯৭৭
উত্তর: titleC
আধুনিক কালের প্রাথমিক যুগে চিত্রকলা কালীঘাট ঘরানায় সমৃদ্ধ হয়েছিল এবং বিশেষত ১৮০৯ সালে প্রথম পেপার মিল প্রতিষ্ঠার পরে। বিশ শতকের গোড়ার দিকে জাতীয়তাবাদের উত্থানের সময়, বাঙালি হিন্দুরা বেঙ্গল স্কুলকে অগ্রণী করে তোলে। এটি হিন্দু জাতীয়তাবাদী আন্দোলনে মত প্রকাশের শৈল্পিক মাধ্যম সরবরাহ করেছিল। যদিও বেঙ্গল স্কুলটি আধুনিকতাবাদী ধারণাগুলির পথে পরেছিল, তবে এটি একটি স্থায়ী উত্তরাধিকার রেখে যায়। ভারতের উদারীকরণ পরবর্তী সময়ে, আধুনিক শিল্প একটি নতুন মাত্রা অর্জন করেছিল যেহেতু দেবজ্যোতি রায়, সুদীপ রায় এবং পরেশ মাইতির মতো তরুণ শিল্পীরা আন্তর্জাতিক স্বীকৃতি অর্জন শুরু করে। দেবজ্যোতি রায় সিউডোরালিজম প্রবর্তনের জন্য পরিচিত, যা আজ ভারতীয় শিল্পকলার অন্যতম মূল ঘরানা।

সঠিক অনুচ্ছেদ শিরোনাম কোনটি?
titleA. শিল্পকলা
titleB. ভৌগোলিক বন্টন
titleC. ইতিহাস
titleD. উৎসব
উত্তর: titleA
১৯৭৪ সাল থেকে আস্তুরীয় ভাষা রক্ষা ও উন্নয়নে কাজ করা হচ্ছে। ১৯৯৪ সালের সমীক্ষা অনুসারে, এ ভাষার ১০০,০০০জন স্থানীয় এবং ৪৫০,০০০জন দ্বিতীয় ভাষাভাষী (অথবা যারে বুঝতে পারে) লোকজন রয়েছে। তবে, এ ভাষা বিপন্ন অবস্থার মধ্যে রয়েছে; গত শতাব্দীতে এ ভাষা ব্যবহারকারীদের সংখ্যা বিপজ্জনক হারে হ্রাস পেয়েছে। আস্তুরীয় ভাষা সঠিক ব্যবহার ও প্রচারের উদ্দেশ্য ২৩শে মার্চ ১/৯৩ আইনটি তুলে ধরা হয় এবং যেখানে স্বতন্ত্রের আস্তুরীয়দের সংবিধানের ৪নং অনুচ্ছেদ অনুযায়ীবলা হয়েছে: "আস্তুরীয় ভাষা সুরক্ষিত থাকবে। এর ব্যবহার, শিক্ষাদান ও বিস্তার প্রচারমাধ্যমকে উন্নীত করা হবে, আর এই সময়ে স্থানীয় ভাষাতত্ত্ব এবং স্বেচ্ছাসেবী কর্মশক্তি সবসময়ই সম্মানিত হবে।"

তবে আস্তুরীয় ভাষা সত্যিকার অর্থেই অনিশ্চিত ভবিষ্যতের মধ্যেই আছে। স্প্যানিশ সংবিধান স্বায়ত্তশাসিত সম্প্রদায়ের ভাষাগুলির স্বীকৃতির বিষয় সম্পূর্ণরূপে প্রয়োগ করা হয়নি। স্বায়ত্তশাসনের সংবিধানের অযৌক্তিকতা, যা অস্তিত্বের অস্তিত্বকে স্বীকার করে কিন্তু এটি স্প্যানিশ ভাষা হিসাবে একই অবস্থা দেয় না, শুধুমাত্র দরখাস্তের নিন্দা জানানোর জন্য এই দরজা খোলা হয়। যাইহোক, ১ আগস্ট ২০০১ সাল থেকে আস্তুরীয় ভাষা আঞ্চলিক বা সংখ্যালঘু ভাষাগুলির "সুরক্ষা এবং প্রচার" বিভাগের জন্য ইউরোপীয় চার্টারের আওতায় নেয়া হয়েছে।

১৯৯৩ সালের একটি সমীক্ষায় দেখা যায় ১০০,০০ স্থানীয় আস্তুরীয় ভাষী (যা ১২% আস্তুরীয় জনসংখ্যার) এবং ২৫০,০০০ যারা দ্বিতীয় ভাষা হিসাবে আস্তুরীয় ভাষায় কথা বলতে বা বুঝতে পারে। ১৯৯১ সালে একটি অনুরূপ জরিপ পাওয়া গেছে যে জনসংখ্যার ৪৪ শতাংশ (প্রায় ৪৫০,০০০ মানুষ) এ ভাষায় কথা বলতে পারে, যাদের মধ্যে ৬০,০০০ থেকে ৮০,০০০ এর মধ্যে এটি পড়তে ও লিখতে সক্ষম। আস্তুরিয়াসে বসবাসকারী জনগোষ্ঠীর একটি অতিরিক্ত ২৪ শতাংশ বলে যে, তারা ভাষার বোঝে, যেখানে মোট জনসংখ্যার প্রায় ৬৮ শতাংশই হলো আস্তুরীয় অধিবাসী।

বিংশ শতাব্দীর শেষে, একাডেমিয়া দে লা ল্লিংয়া আস্তুরিয়ানা (অস্থায়ী ভাষা একাডেমি) তার বেঁচে থাকার জন্য প্রয়োজনীয় সরঞ্জামগুলি দিয়ে ভাষা সরবরাহ করার চেষ্টা করে: একটি ব্যাকরণ, একটি অভিধান এবং সাময়িকী; আস্তুরীয় ভাষালেখকদের একটি নতুন প্রজন্মও ভাষা চ্যাম্পিয়ন তারা নির্ধারণ করে আসছে।

সঠিক অনুচ্ছেদ শিরোনাম কোনটি?
titleA. উপভাষা
titleB. ঐতিহাসিক, সামাজিক ও সাংস্কৃতিক দিক
titleC. ইতিহাস
titleD. স্থিতি এবং আইন
উত্তর: titleD
এক লক্ষ হিন্দুর পাশাপাশি বারাণসীতে আড়াই হাজার মুসলমানেরও বাস। মুসলমান সম্প্রদায় বারাণসীতে প্রায় এক হাজার বছর ধরে বাস করছে। ২০০১ সালের হিসেব অনুসারে, মুসলমানেরা বারাণসী জেলার জনসংখ্যার প্রায় ১৬%। দিল্লি সুলতানি ও মুঘল সাম্রাজ্যের যুগ থেকে এখানে মুসলমানেরা সংঘবদ্ধভাবে বাস করছেন। জ্ঞানবাপি মসজিদ, আলমগিরি মসজিদ, গঞ্জ-এ-শহিদান মসজিদ ও চৌখাম্বা মসজিদ হল বারাণসীর প্রধান মসজিদ।

সঠিক অনুচ্ছেদ শিরোনাম কোনটি?
titleA. চিকিৎসা পরিষেবা
titleB. ইসলাম
titleC. মন্দির
titleD. হিন্দুধর্ম
উত্তর: titleB
১৯৮০ সাল পর্যন্ত রোহতাস জেলার ডালমিয়ানগর ছিল ভারতের অন্যতম প্রধান শিল্পনগরী। এখানে চিনি, সবজি তেল, সিমেন্ট, কাগজ ও কেমিক্যাল কারখানা ছিল। কিন্তু এগুলি এখন বন্ধ। ডাকাতি, দুষ্কৃতিদের দৌরাত্ম্য ও স্থানীয় মাফিয়াদের অত্যাচারের ফলে এই অঞ্চলের শিল্পের অবনতি ঘটে। ২০০৮-০৯ সালের বাজেটে ডালমিয়ানগরে একটি রেল কারখানা স্থাপনের প্রস্তাব রাখা হয় এবং ডালমিয়ানগর কারখানাটির প্রাঙ্গন রেল মন্ত্রক কর্তৃক অধিগৃহীত হয়।

দেহরি অন সোন একটি বিখ্যাত কয়লা ডিপো। সারা উত্তর ভারত থেকে খদ্দেররা এখানে আসে কয়লা কিনতে। এখানে ৬.৬ মেগাওয়াট বিদ্যুৎ উৎপাদনকারী একটি জলবিদ্যুৎ কেন্দ্রও রয়েছে।

২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলাগুলির তালিকায় রোহতাস জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, রোহতাস জেলা তার মধ্যে অন্যতম।

সঠিক অনুচ্ছেদ শিরোনাম কোনটি?
titleA. ইতিহাস
titleB. বনাঞ্চল
titleC. বিভাগ
titleD. অর্থনীতি
উত্তর: titleD